62021TO0527(01)_INF
Определение на Общия съд (oсми състав) от 29 април 2022 г. —Abenante и др./Парламент и Съвет
(Дело T‑527/21)
„Жалба за отмяна — Регламент (ЕС) 2021/953 — Цифров COVID сертификат на ЕС — Свободно движение на хора — Ограничения — Липса на правен интерес — Липса на пряко засягане — Липса на лично засягане — Недопустимост“
1.
Жалба за отмяна — Физически или юридически лица — Процесуална легитимация — Актове, които ги засягат пряко и лично — Регламент за цифровия COVID сертификат на ЕС — Регламент, който сам по себе си не предвижда задължение за жалбоподателите да представят доказателство за ваксинация, направен тест или преболедуване — Липса на пряко засягане на жалбоподателите — Недопустимост
(член 263, четвърта алинея ДФЕС; Регламент 2021/953 на Европейския парламент и на Съвета)
(вж. т. 43—51)
2.
Жалба за отмяна — Физически или юридически лица — Процесуална легитимация — Актове, които ги засягат пряко и лично — Регламент за цифровия COVID сертификат на ЕС — Регламент, който не се отнася до жалбоподателите поради някои присъщи за тях качества или поради фактическо положение, което ги разграничава от всички останали лица, които нямат намерение да се ваксинират или да се подлагат на тест — Липса на лично засягане на жалбоподателите — Недопустимост
(член 263, четвърта алинея ДФЕС; Регламент 2021/953 на Европейския парламент и на Съвета)
(вж. т. 52—57)
Диспозитив
1)
Отхвърля жалбата като недопустима.
2)
Няма основание за произнасяне по молбата за встъпване на Европейската комисия.
3)
Г‑жа Stefania Abenante и останалите жалбоподатели, чиито имена са посочени в приложението, понасят направените от тях съдебни разноски, както и тези на Европейския парламент и на Съвета на Европейския съюз, включително по обезпечителното производство пред Общия съд.
4)
Комисията понася направените от нея съдебни разноски във връзка с молбата за встъпване.